נענע10 - אשטון קוצ'ר ודמי מור מפרקים את החבילה? - סלבס
אשטון קוצ'ר ודמי מור מפרקים את החבילה?
היה נחמד כל עוד זה נמשך צילום: אימג'בנק / Getty Images
עודכן 19:45 28/09/2011
בחורה בת 23 טוענת שהכוכב חגג את יום נישואיו בבגידה - איתה! האם זהו הסוף של הנישואין המוזרים?
חגיגות שש השנים לנישואין של אשטון קוצ'ר ודמי מור הסתיימו באופן מוזר.
אתרי הרכילות בחו"ל מדווחים בשמחה על שרה ליל, בחורה בת 23 מסן דייגו שטוענת שקוצ'ר בילה את הוויקאנד האחרון איתה במיטה. או לפחות את ליל שבת בחדרו בקומה ה-12 במלון הארד-רוק בסן דייגו. כמה שעות לאחר מכן, קוצ'ר ומור ציינו את יום נישואיהם.
מקורבים לליל סיפרו כי היא בפאניקה וכבר שכרה עורך דין וירדה למחתרת מחשש לסערה ציבורית גדולה. לפני שירדה למחתרת הספיקה ליל לספר שקוצ'ר סיפר לה שהוא ומור פרודים אך שומרים זאת בסוד. אה כן, ושהיא רוצה 250,000 דולר כדי לספק עוד פרטים.
קוצ'ר ומור סירבו להגיב לדיווחים ויח"צנה של מור אף ביקש מעיתונאים בתחילת השבוע שלא לשאול שאלות על קוצ'ר אבל לכו תדעו, אולי זה סוג חדש של מסורת. גם בספטמבר שעבר, רגע לפני יום נישואיהם, הואשם קוצ'ר בבגידה.